open-index/open-wikipedia-markdown huggingface dataset:
सेता रक्त कोष

सेता रक्त कोषहरूलाई ल्युकोसाइट्स पनि भनिन्छ । यिनीहरूमा हेमोग्लोबिन हुंदैन । सेता रक्तकोषहरू ग्रानुलर र ननग्रानुलर गरी दुई किसिमका हुन्छन् ।

न्युट्रोफिल, इओसिनोफिल  र ब्यासोफिललाई ग्रानुलर लिउकोसाइट भनिन्छ भने लिम्फोसाइटर मोनोसाइटलाई  ननग्रानुलर लिउकोसाइट भनिन्छ । यिनीहरूको आयु करिब दुई हप्ता हुन्छ । एक घन मिलिमिटर रगतमा ६००० देखि १०,००० सम्म सेता कोषहरू हुन्छन् । यिनीहरू हाडको मासी लिम्फ नोड र फियोमा बन्छन् ।
## आकार 
सेता रक्तकोषको निश्चित आकार हुंदैन । यिनीहरूको न्युक्लियस हुन्छ । यिनीहरू राता रक्त कणिकाभन्दा ठुला आकारका हुन्छन्।
## सेता रक्तकोषका कार्यहरू
# यिनीहरूमध्ये केही रोग सङ्क्रमण गर्ने कीटाणुसँग लड्छन् ।
# केहीले रोगका कीटाणुलाई नष्ट गर्छन् ।
# केहीले सङ्क्रमक कीटाणुसँग लड्दा नाश भएका वस्तुहरूलाई हटाउंछन् र घाउ निको पार्छन् । 

हाम्रो शरीरमा सेता रक्त कणिकाको सङ्ख्या औसतभन्दा बढी भएमा ल्युकेमिया रोग लाग्छ, जसलाई ब्लड क्यान्सर पनि भनिन्छ ।
## यो पनि हेर्नुहोस्
* राता रक्त कोष
## सन्दर्भ
श्रेणी:मानव शरीर
श्रेणी:रक्त कोष
राता रक्त कोष

राता रक्त कोष  (Red Blood Cells), रगतको सबभन्दा प्रमुख कोशिका हो।  राता रक्त कोषहरूलाई इरिथ्रोसाइट्स पनि भनिन्छ ।  एक घन मिलिलिटर रगतमा ४५ लाखदेखि ५० लाखसम्म राता रक्त कणिकाहरू हुन्छन् । यिनको आयु ९० देखि १२० दिनसम्म हुन्छ । यिनीहरू बोन म्यारोमा बन्छन् । यी कोषहरू प्रत्येक सेकन्डमा २० लाख जति बन्छन् भने त्यत्तिकै सङ्ख्यामा नासिन्छन् । राता रक्त कोष बन्ने र नासिने प्रक्रिया बाचुन्जेल चलिरहन्छ । पुराना रक्त कोषहरू कलेजो र फियोमा नष्ट हुन्छन् । यसमा भएको फलाम तत्त्व पुनः प्रयोगमा आइरहन्छ ।

## आकार
यी कोषहरूको आकार बाइकन्केभ गोलाकार हुन्छन् । यी रक्तकोषहरूमा न्युक्लियस हुंदैन ।
## मुख्य कार्य
राता रक्तकोषको मुख्य कार्य शरीरमा अक्सिजन र कार्बन डाइअक्साइडको परिवहन गर्नु हो । राता रक्त कोषमा एक प्रकारको पिग्मेन्ट हुन्छ, जसलाई हेमोग्लोबिन भनिन्छ । यसले गर्दा रगत रातो हुन्छ । हेमोग्लोबिनमा फलाम तत्त्व हुन्छ, जसले गर्दा प्रशस्त मात्रामा अक्सिजन आपूर्ति हुन्छ । अक्सिजनयुक्त हेमोग्लोबिनलाई अक्सिहेमोग्लोबिन भनिन्छ । 

रगतमा राता रक्त कणिकाको सङ्ख्या कमी भएमा रक्त अल्पता रोग लाग्छ । यसले गर्दा शरीरमा अक्सिजनको मात्रा कम हुन्छ ।

## यो पनि हेर्नुहोस्
* सेता रक्त कोष
## सन्दर्भ
श्रेणी:मानव शरीर
श्रेणी:रक्त कोष
मेसोजोइक महाकल्प

मेसोजोइक इरा (महाकल्प) को अवधि करिब २५ करोड वर्ष अघिदेखि ६ करोड ५० लाख वर्ष पहिलासम्मको अवधिलाई मानिन्छ । यस अवधिमा पाइएका चट्टानहरूको अध्ययनबाट विभिन्न किसिमका पहाड तथा पर्वतहरू निर्माण भएको अनुमान गरिन्छ । साथै यस अवधिमा स्थल, जल र वायुमा बाँच्न सक्ने जीवहरूको स्थिति सिर्जना भएको अनुमान गरिन्छ । यस अवधिमा धेरै सङ्ख्यामा सरीसृपहरूको विकास भएकाले यस इरालाई सरीसृपको समय भनिन्छ । यस समयमा विशाल जीव (डाइनोसरहरू) को उत्पत्ति र प्रभुत्व हुनाका साथै लोप पनि भएको पाइन्छ । यस इरालाई घस्रने जीवहरूको (सरीसृप) इरा भनेर पनि चिनिन्छ ।
## भौगर्भिक समय
* ट्रायासिक :डाइनोसर, चरा चुरुङ्गी, कछुवा, घस्रने जन्तुको उत्पत्ति, कोणधारी बिरुवाको उत्पत्ति
* जुरासिक: घस्रने जन्तुहरूको प्रभुत्व, डाइनोसर र अन्य जन्तुहरूको उत्पत्ति र विकास 
* कृटासीयस : फुल फुल्ने बिरुवाहरू र विभिन्न किराहरूको उत्पत्ति एवम् डाइनोसर र ठुला घस्रने जन्तुहरूको विनाश 
## जीवहरूको प्रादुर्भाव
डाइनोसर, चरा चुरुङ्गी, कछुवा, घस्रने जन्तुको उत्पत्ति, कोणधारी बिरुवाको उत्पत्ति
## Hello
श्रेणी:महाकल्पहरू
मङ्गल ग्रह

**मङ्गल** सौर्यमण्डलमा  सूर्यबाट चौथो ग्रह हो। यसको जमीनमा भएको आइरन अक्साइडको कारण पृथ्वीबाट यसको सतह रातो देखिन्छ, जसकारण यसलाई **रातो ग्रह**को नामले समेत चिनिन्छ ।

 मङ्गल ग्रहको वायुमण्डलमा अधिकतम कार्बन्डाइअक्साइड रहेको छ।

## चन्द्रमा
* डेमोस
* फेबोस

## सन्दर्भ सामग्रीहरू
श्रेणी:सौर्यमण्डल
श्रेणी:ग्रह
टाइटन

alt=Titan in true color.jpg|thumb|Titan in true color

टाइटन शनि ग्रहको सबैभन्दा ठूलो र सौर्यमण्डलको दोश्रो ठूलो उपग्रह हो । यसको धरातलीय अवस्तथा र स्वरुप प्रृृथ्वीसंग मिल्दोजुल्दो रहेको छ ।

## वातावरण
यहाँको तापक्रम करिब माइनस १७९ डिग्री सेल्सियस रहेको छ ।

त्यसकारण त्यहाँ देखिने तलाउ, सागर र नदिहरु पानीले बनेको नभई तरल हाइड्रोकार्बनले बनेका हुन् । सन् १९९५ पछिका अनुसन्धानहरूले त्यो हाइड्रोकार्बन तरल मिथेन भएको पत्ता लागेको छ । 

टाइटनको धरातलमा भएको लगभग ४० प्रतिशत पानी चाहिँ कठोर वरफको रूपमा रहेको छ । पृथ्वीको भन्दा झण्डै दोब्बर बाक्लो रहेको यसको वायुमण्डल मिथेन, इथेन जस्ता कार्बनिक ग्याँसहरूले बनेको विश्वास गरिन्छ ।

पृथ्वीमा पानीको वर्षात भए जस्तै यहाँ मिथेन र केही अरु कार्बनिक पदार्थहरूको वर्षा हुन्छ । अर्थात् पृथ्वीको जलचक्र जस्तै टाइटनमा मिथेन चक्र हुने गर्छ । सतहमा स्थिर तरल पदार्थको भण्डारयुक्त आकासीय पिण्ड पृथ्वी बाहेक टाइटन मात्र हो।
टाइटनका पहाडहरूका उचाईमा ठूलो विविधता पाइँदैन । यहाँ केही मिटर देखि १५०० मिटर हाराहारी उचाई भएका पहाडहरू रहेका छन् ।
## जीवन सम्भावना
यहाँ जीवित प्राणीहरू रहेको ठोस प्रमाण प्राप्त भइसकेको छैन । तर मिथेन र अन्य हाइड्रोकार्बनहरूको प्रचुरतालाई एकथरि  वैग्यानिक हरू यहाँ जीवित प्राणीहरूको उपस्थिति रहेको प्रमाणको रूपमा लिन्छन् । कार्बनयुक्त यी पदार्थहरू मुख्य रूपमा जैविक स्रोतहरूबाट प्राप्त हुने भएकाले यस्तो तर्कमा वैग्यानिकता पाइन्छ । यहाँ उपलब्ध हुन सक्ने जीवनका सम्बन्धमा दुईथरी तर्कहरू पाइन्छ ।
* यहाँ पाइने जीवहरू पृथ्वीका जलचरहरू जस्तै मिथेनको सागरमा रहन्छन् । यिनीहरूले स्वासप्रस्वासका लागि अक्सिजनको साटो हाइड्रोजन लिने र कार्बन डाइअक्साइडको साटो एसिटाइलिन छाड्ने गर्छन् ।
* टाइटन मा पाइने बाक्ला बरफका ढिक्काभित्र तरल पानी पाइने भएकाले त्यहाँ पृथ्वीका जलचर जसरी नै सुक्ष्म जीवहरू रहेका हुन सक्ने मान्यता रहेको छ ।
यी दुवै तर्कहरू युक्तिसंगत दिखिए पनि ठोस प्रमाणहरू प्राप्त नभई यसै भन्न सकिने स्थिती छैन ।

## सन्दर्भ
श्रेणी:खगोलशास्त्र
श्रेणी:सौर्यमण्डल
श्रेणी:आकासीय पिण्ड
श्रेणी:प्राकृतिक उपग्रह
श्रेणी:शनिको प्राकृतिक उपग्रह
गैर-द्वयसांख्यिक लैङ्गिक पहिचान

महिला र पुरुष बाहेक अरू सबै लैङ्गिक पहिचानहरूलाई समेट्ने एउटा छाता शब्दका रूपमा गैर- द्वयसांखिक लैङ्गिक पहिचान (non-binary gender identities) भनिने गरिन्छ । गैर-द्वयसांखिक लैङ्गिक पहिचान नभनेर ‘लैङ्गिक क्वयेर’ (genderqueer) पनि भनिने गरिन्छ।  

## सन्दर्भ
## थप
श्रेणी:क्वयेर

श्रेणी:लैङ्गिक पहिचान
मेटी

महिला स्वभाव झल्कने पुरुषहरू र महिलाको पहिरन गर्न रुचाउने विषुपहिरणी व्यक्तिहरूलाई **मेटी** भनेर चिनिन्छ । नेपालको मेटी समुदायलाई तेस्रोलिङ्गी अन्तर्गतको एउटा समूह मानिन्छ ।       
## इतिहास
मेटी शब्द भारतको दार्जिलिङबाट आएको शब्द हो । दार्जिलिङमा महिला स्वभाव झल्कने पुरुषहरूलाई **मेटा** भनिन्थ्यो । नेपालमा यो शब्द आगन्तुक हुँदा **मेटी** रहन गएको हो । 
## जनसंख्या
विलियम इन्स्टिट्युटद्वारा सन् २०१४मा १,१७८ व्यक्तिहरूमा गरिएको एक सर्वेक्षण अनुसार ७.८०% व्यक्तिहरूले आफूलाई **मेटी** भनेर चिनाए । 
## मेटी भाषा
मेटी समुदायका मानिसहरूले मेटी भाषामा कुराकानी गर्छन् । यो भाषा नेपाली भाषामा आधारित रहेको छ । 
## हेर्नुहोस्
* तेस्रोलिङ्गी
## सन्दर्भ
श्रेणी:तेस्रोलिङ्गी
लैङ्गिकता

कुनै व्यक्तिको पुरुषत्व देखि नारीत्वको अनुभवमा हुने भिन्नतालाई लैङ्गिकता(gender) भनिन्छ। पुरुषत्व र नारीत्वको भाव र अभिव्यक्तिमा हुने फरक र विशेषताहरू लैङ्गिकता हो।यो एक भावनात्मक, मनोवैज्ञानिक वा मानसिक तह हो। आफ्नो लैङ्गिकता अनुरूप व्यक्तिको हाउभाउ, हिँडाइ बढाइ, प्रस्तुत गर्ने ढङ्ग हुने गर्दछ, जसलाई लैङ्गिक प्रस्तुतीकरण(Gender expression) भनिने गरिन्छ। हरेक व्यक्तिले आफ्नो सामाजिक परिवेश र भाषाको आधारमा विभिन्न शब्दको छनोट गरी ‘ म आफू हुँ’ भन्ने अन्तर्भावना नीजले आफ्नो लैङ्गिकताको परिचय दिन वा पहिचान गराउन प्रयोग गर्ने शब्दावलीलाई लैङ्गिक पहिचान (Gender identity) भनिन्छ। खासगरी महिला र पुरुषको सम्बन्धमा जन्मदेखी मृत्युसम्म समाजले बनायको धारणा, मान्यता, भुमिका र अन्तरसम्बन्धलाइ लैङ्गिकता भनिन्छ ।

श्रेणी:व्याकरण
श्रेणी:लैङ्गिक पहिचान
तरल यौनिकता

यौन अभिमुखिकरण एवं यौनिकताका मामिलामा तरल भावना भएका व्यक्तिहरू द्रवयौनिक अथवा तरल यौनिकता भएका व्यक्तिहरू हुन्। कुनै एउटा निश्चित लैङ्गिकता तर्फ मात्र आकर्षित नहुने तर यो भावना तरल रहने, कहिले कुनै लैङ्गिकता(हरू) तर्फ आकर्षित भए कहिले कुनै लैङ्गिकता(हरू) तर्फ हुने, तरल स्वभावका व्यक्तिहरू हुन् ।  

## सन्दर्भ
## थप
श्रेणी:क्वयेर
श्रेणी:यौन अभिमुखिकरण
अयौनिकता

कुनै व्यक्ति वा कुनै लैङ्गिकता तर्फ यौनाकर्षण आकर्षण महसुस नगर्नुलाई **अयौनिकता** (asexuality) भनिन्छ। ती व्यक्तिहरू जो कुनै प्रकारका यौन आकर्षण महसुस गर्दैनन्, कुनै प्रकारको यौन चाहना हुँदैन वा अतिन्यून हुन्छ, ती व्यक्तिहरू **अयौनिक** (asexual) व्यक्तिहरू हुन्। यसलाई ‘यौनिक-शून्य’ पनि भनिने गरिन्छ। ती व्यक्तिहरू कोही तर्फ यौनिक रूपमा आकर्षित हुँदैनन्। अयौनिक व्यक्तिहरूले यौन आकर्षण वा यौन चाहना बिना नै प्रणयात्मक भावना महसुस गर्न सक्छन्। प्रणयात्मक (romantic) भावना रहन सके पनि यौन सम्पर्क गर्ने भावना हुँदैन, प्लैटनिक माया मात्र हुने गर्दछ ।     

## यौन सकरात्मक अयौनिक (Sex-positive asexuals)
यौन भनेको अयौनिक बाहेकका लागि मानवीय चाहना भएको कुरा भएको र आफूलाई भने यौन सम्पर्क घिन लाग्दो महसुस हुने व्यक्तिहरू
## अर्धप्रणयात्मक अयौनिक (Demiromantic asexual)
भावनात्मक सम्बन्ध प्रगाढतामा प्रणयात्मक भावना हुने अयौनिक व्यक्तिहरू
## अप्रणयात्मक अयौनिक (Aromantic asexual)
कुनै प्रकारको प्रणयात्मक भावना पनि नहुने, प्रणयात्मक भावना शून्य अयौनिक व्यक्तिहरू
## विषमप्रणयात्मक अयौनिक (Heteroromantic asexual)
विपरीत लैङ्गिकता भएका व्यक्तिहरू प्रति प्रणयात्मक भावना हुने अयौनिक व्यक्तिहरू
## सममप्रणयात्मक अयौनिक (Homoromantic asexual)
समान लैङ्गिकता भएका व्यक्तिहरू प्रति प्रणयात्मक भावना हुने अयौनिक व्यक्तिहरू
## द्वप्रणयात्मक अयौनिक (Biromantic asexual)
दुईटा लैङ्गिकता भएका व्यक्तिहरू प्रति प्रणयात्मक भावना हुने अयौनिक व्यक्तिहरू
## सर्वप्रणयात्मक अयौनिक (Panromantic asexual) 
सबै प्रकारका लैङ्गिकता भएका व्यक्तिहरू प्रति प्रणयात्मक भावना हुने अयौनिक व्यक्तिहरू

## सन्दर्भ
## थप
श्रेणी:क्वयेर
श्रेणी:यौन अभिमुखिकरण
स्त्रीलिङ्गी

उच्च कोटीका प्राणीहरू मध्ये जो सँग योनी हुन्छ उनीहरू स्त्रीलिङ्गी हुन्छन। स्त्रीलिङ्गी एक जीवको लिङ्ग हो जसले ।

## हेर्नुहोस्
* पुलिङ्गी
* अन्तरलिङ्गी

## थप
श्रेणी:लिङ्ग
श्रेणी:यौभिकयौता
विषमयौनिकता

आफू भन्दा विपरीतको लैङ्गिकता भएका व्यक्तितर्फ आकर्षित हुने व्यक्तिहरू विषमयौनिक व्यक्तिहरू हुन्।

## विषमयौनिक पुरुष
(Heterosexual man) : कुनै पुरुष जो महिला तर्फ आकर्षित हुन्छन्।

## विषमयौनिक महिला
(Heterosexual woman) : कुनै महिला जो पुरुष तर्फ आकर्षित हुन्छन्।

## थप
श्रेणी:यौन अभिमुखिकरण
खैर्याउनिकता

कुनै व्यक्तिको यौन अभिमुखिकरण यौन भावनायुक्त र अयौनिकताको बीचमा झुलिएको छ भने ऊ खैर्याउनिक हो। भन्नले कहिले यौनिक व्यक्ति हुने र कहिले अयौनिक व्यक्ति हुने, यौनिक र अयौनिकमा तरलता अथवा यसको बीचमा हुने अनुभव भएका व्यक्तिहरू खैर्याउनिक हुन्। 

## सन्दर्भ
## थप
श्रेणी:क्वयेर
श्रेणी:यौन अभिमुखिकरण
लैङ्गिक विविधता समावेशी नेपाली भाषा

लैङ्गिक विविधता समावेशी नेपाली भाषा नेपाली भाषा सुधार अन्तर्गतको एक प्रयास हो । यस प्रयासमा समाजले लैङ्गिकतालाई दुई थरीको भनेर मात्र हेरिने भाष्यलाई पुनःव्याख्या गरी विविध लैङ्गिकताका व्यक्तिहरूलाई समेत मैत्रीपूर्ण र समावेशी ढङ्गले भाषा सुधारको अभ्यास गर्दछ ।

## भाषाविज्ञान
भाषा वैज्ञानिक ढङ्गले हेर्दा नेपाली भाषामा दुईवटा लिङ्ग छन्, एउटा शून्यलिङ्गी र अर्को स्त्रीमानवलिङ्गी भनेर बुझाउने गरिन्छ। स्त्रीमानवलिङ्गी भन्नाले महिला मानवहरूलाई जनाउने व्याकरणात्मक लिङ्ग एउटा हुन्छ र शून्यलिङ्गी अर्थात् ती महिला मानव बाहेक अरु सबैलाई एउटै व्याकरणात्मक लिङ्गबाट जनाउने गरिन्छ। जस्तै: केटी गइन् (महिला मानव), केटो गयो (पुरुष मानव), गाडी गयो (नीर्जीव), गाई गयो (स्त्री जनावर)। यसरी नेपाली भाषामा एउटा व्याकरणात्मक लिङ्ग मानव महिलाहरूलाई जनाउँछ भने बाँकी सबै अरुलाई एउटा खाले व्याकरणात्मक लिङ्गबाट।

## भाषामा लैङ्गिक समानता
नेपाली भाषामा प्रयोग गरिने शब्द र व्याकरणले सबै लैङ्गिकताहरूलाई न्याय दिन्छ कि दिँदैन भन्ने प्रश्न उठ्न थालेको छ। अङ्ग्रेजी लयातका विशाल जनसङ्ख्याले बोल्ने भाषामा पनि यी विषयहरू उठेका थिए। अङ्ग्रेजी पितृसत्तत्मक भाषा थियो। कुनै व्यक्तिको लैङ्गिकता थहा नभएको खण्डमा ऊ हूबहु पुरुष हुन्थ्यो। 

## सन्दर्भ सामग्रीहरू
## थप
श्रेणी:व्याकरण
श्रेणी:लैङ्गिक पहिचान
श्रेणी:क्वयेर
श्रेणी:नेपाली भाषा सुधार
यौन अभिमुखिकरण

कुनै पनि व्यक्ति किशोरावस्थामा पुग्दा उसले अरू व्यक्ति प्रति आकर्षण महसुस गर्छ। यो आकर्षण रोम्यान्टिक, यौनिक, शारीरिक र भावनात्मक हुन्छ। जब हामी १३/१४ वर्ष माथि हुर्कदै जान्छौँ र हाम्रो शरीरमा परिवर्तन आउन थाल्छ, हामीमा आकर्षणको दरो अनुभूति पनि सुरु हुन थाल्छ, जो हाम्रो आफन्त वा साथी-भाइ प्रतिको मायाका अनुभूति भन्दा फरक र सशक्त हुने गर्दछ। यिनै शसक्त यौन आकर्षणका अनुभूतिहरूले हामीमा शारीरिक सम्बन्ध राख्ने इच्छा पनि जगाउँछ। यो उनीहरूको **यौन अभिमुखिकरण** हो। यौन अभिमुखिकरण भनेको यौनिकताको एउटा पाटो हो। यौनिकताको विशाल सागरमा यौन अभिमुखिकरण एउटा द्विप हो। कुनै व्यक्ति, कुन लिङ्गको व्यक्ति तर्फ आकर्षित छ भन्ने विषय यौन अभिमुखिकरण हो।

## बाह्य लिङ्क
* | यौनिक तथा लैङ्गिक अल्पसङ्ख्यक बारे

## थप
श्रेणी:यौन अभिमुखिकरण
दोस्रो बजार

एक पटक निष्कासन भइसकेका प्रतिभूतिहरूको मात्र खरिद बिक्री हुने बजारलाई दोश्रो बजार () भनिन्छ। दोश्रो बजारलाई मुख्य रूपमा निम्न तीन भागमा विभाजन गर्न सकिन्छ।
[अङ्गुठाकार|[न्युयोर्क स्टक एक्सचेन्ज]]
* दलाल बजार
* थोक बजार
* वैकल्पिक व्यापार प्रणाली : तेस्रो बजार र चौथो बजार
## मुख्य कार्यहरू
### बजार सूचना
### तरलता 
### उपयुक्त मूल्यको अन्वेषण
### कारोबार लागतको न्यूनीकरण
प्रतिभूती खरिद वा बिक्री गर्नको लागि लगानीकर्ताले कमिसन, दलाली शुल्क आदिको भार बहन गर्नु पर्नेहुन्छ। यश प्रकारको खर्चको भार कम गर्नु प्रतिभूती बजारको एउटा मुख्य कार्य हो। प्रतिभूतिको खरिद बिक्रीमा लाग्ने शुल्क धितोपत्र बजार वा खरिद बिक्रीमा संलग्न अनौपचारिक सङ्गठनले निर्धारण गरेका हुन्छन्। प्रतिभूती बजारको सञ्चालन सम्बन्धी विभिन्न नियम र आचारसंहिता तयार गरी लागु गरिएका हुन्छन्। यस प्रकारका व्यवस्थाहरूबाट बजार सदस्यहरूले मनोमानी तरिकाबाट कमिशन असुल गर्ने कार्यलाई निरुत्साहित गर्छ, जसको परिणामस्वरूप कारोबार लागतमा कमि आउँछ।

## सन्दर्भहरू
श्रेणी:वित्तीय बजार
पुराजीवक कल्प

प्यालियोजोइक इराको अवधि करिब ५४ करोड वर्ष अघिदेखि २५ करोड वर्षसम्मलाई मानिन्छ । यस अवधिका पत्रे चट्टानहरूमा रहेका अवशेषहरूको अध्ययनबाट जीव र वनस्पतिहरूको विकास भएको पाइन्छ । त्यस्तै वायु मण्डल एवम् जलवायुमा परिवर्तन भएको अनुमान गरिन्छ । यस अवधिमा स्थल तथा जलमा रहने मेरुदण्ड ढाड नभएका र ढाड भएका जीवहरूको विकास भएको प्रमाणहरू पत्ता लागेका छन् ।
## सन्दर्भ 
श्रेणी:महाकल्पहरू
कक्ष व्यापारी

कक्ष व्यापारीले केहि कम मूल्यमा धितोपत्र खरिद गरेर बढी मूल्यमा बिक्री गरी नाफा आर्जन गर्दछन ।
## सन्दर्भ 
श्रेणी:वित्तीय बजार
श्रेणी:वित्तीय उपकरण
संयुक्त अधिराज्यका प्रधानमन्त्रीहरूको सूची

बेलायतमा राजा जर्ज तृतीयको शासनकालमा मन्न्रीमण्डल प्रणाली विकासमा ज्यादै महत्त्वपूर्ण मानिन्छ । यसका खास तीन कारण थिए :
* जर्ज तृतीय विदेशी (जर्मन) हुनु 
* अंग्रेजी भाषाको ज्ञान नहुनु 
* राजालाई बेलायतको राजनीतिमा चाख नहुनु

राजा जर्ज तृतीय अंग्रेजी भाषा र रीतिरिवाजसँग अपरिचित भएकाले बेलायतको राजनीतिमा चाख लिदैनथे । राजाले अंग्रेजी भाषाको ज्ञान नभएकाले मन्न्रीमण्डलको अध्यक्ष्यता गर्न पनि छोडिदिए । यस्तो अवस्थामा मन्न्रीमण्डलका प्रभावशाली सदस्यले मन्न्रीमण्डलको अध्यक्षता गर्न थाले । यसक्रममा प्रभावशाली मन्न्री रोबट वाल्पोलले मन्त्रीमण्डलको अध्यक्षता गर्न लागे र बेलायतको इतिहासमा उनीनै प्रथम प्रधानमन्त्री भए । यसपछी राजाले मन्त्रीमण्डलको नेतृत्व गर्नुहुँदैन भन्ने सिद्धान्त कायम गरियो ।

## **ब्रिटेनका प्रधानमन्त्रीहरूको सूची** 
## सन् १७२१ यता 
### विवादित 
## टिप्पणीहरू
:† 

## सन्दर्भ सामग्रीहरू
## यो पनि हेर्नुहोस्
श्रेणी:बेलायती राजनितिज्ञहरू
श्रेणी:बेलायतका प्रधानमन्त्रीहरू
श्रेणी:देश अनुसार प्रधानमन्त्रीहरूको सूची
हेजिङ

**हेजिङ** विदेशी विनिमयको दरमा आएको परिवर्तन वा उतारचढावबाट सिर्जना हुने सम्भावित जोखिम व्यवस्थापन गर्ने सुविधा हो। विदेशबाट लगानी ल्याउँदा मुद्राको सटही दरमा परिवर्तनबाट हुने नोक्सानीबाट बच्न हेजिङको सुविधा प्रयोग गरिन्छ। हेजिङलाई परिवर्तन भइरहने विनिमयदरले असर नगर्ने कारणले गर्दा विनिमय दर बढे पनि यस्तो सुविधा लिएका लगानीको हकमा जुन दरमा हेजिंग सुविधा लिएको हुन्छ, सोही दर नै कायम हुन्छ। पूर्वाधार क्षेत्रमा लगानी गर्न आउने लगानीकर्तालाई विनिमय जोखिम न्यूनीकरण गर्न हेजिङ फण्डको स्थापना गरिन्छ। 

## सन्दर्भहरू
श्रेणी:वित्तीय बजार
श्रेणी:वित्तीय जोखिम
कश्यप

* कश्यप पौराणिक कालका एक ऋषिको नाम हो ।
* कश्यप हिन्दू धर्मावलम्वीहरूको एक गोत्र हो ।
नत्रजीवक उपकल्प

thumb|355x355px|भीमाकाय जनावरहरु म्यामाथ, गैडा, सिंह, घोडा को उत्त्पत्ति
सेनोजोइक इराको अवधि हालदेखि ६ करोड ५० लाख वर्ष पूर्वसम्मको अवधिलाई मानिन्छ । त्यसैले यस इरामा चट्टान फुट्ने, फैलिने, विभिन्न किसिमका पर्वतहरू बन्ने जस्ता क्रम म चलिरह्यो । ज्वालामुखी विष्फोटन भयो । तापको कारणले वायु मण्डलीय स्थितिमा परिवर्तन भइरह्यो । धेरै चिसो हुनाले पृथ्वीमा हिउ जम्न थाल्यो । जसले गर्दा प्राचीन जीवहरू नष्ट भई नयाँ नयाँ जीवहरूको विकास भयो । यसै महाकल्पमा स्तनधारी वर्गका जनावरहरूको विकास भएको मानिन्छ । त्यसैले यस इरालाई स्तनधारीहरूको इरा पनि भनिन्छ ।

## सन्दर्भ 
श्रेणी:महाकल्पहरू
ठाँटीकाँध गाउँपालिका

'''''' दैलेख जिल्लाका ७ गाउँपालिकाहरू मध्ये एक हो। २७ फागुन २०७३ मा, गाउँपालिका घोषणा गर्दा ‍लकान्द्र, बिसल्ला र तोलीजैसी गाविसहरू यसमा गाभिएका थिए।

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १८,३०१ रहेको छ भने यहाँ ३,८४० घरधुरी रहेका छन्।

## सन्दर्भ सामग्रीहरू
## बाह्य कडीहरू
*जिल्ला समन्वय समितिको कार्यालय, दैलेख

श्रेणी:दैलेख जिल्लाका गाउँपालिकाहरू
श्रेणी:कर्णाली प्रदेशका गाउँपालिकाहरू‎
नेपालीस्याट–१

**नेपालीस्याट–१** नेपालका लागि पहिलो पटक जापानको क्यूटेक विश्वविद्यालयले निर्माण गरेको एक भूउपग्रह हो। नाष्टले २०७६ साल बैशाख ४ गते नेपाल को आफ्नो भूउपग्रह प्रक्षेपण गर्न गहिरहेको छ। यस भूउपग्रहलाई लगभग ४०० किलोमिटरमाथि आकाशबाट प्रक्षेपण गरिनेछ। भूउपग्रह प्रक्षेपण पश्चात् देशको विभिन्न तथ्यांक सङ्कलनमा खर्च हुने राशी को बचत हुनेछ। संयुक्त राज्य अमेरिकाको भर्जिनियामा नासाको ‘मिड–एटलान्टिक स्पेसपोर्ट लन्च प्याड’बाट स्याटेलाइट प्रक्षेपण हुने नानो भू–उपग्रहलाई अन्तर्राष्ट्रिय स्पेस स्टेसन (आईएसएस) मा लगिनेछ। 

## सन्दर्भहरू
श्रेणी:विज्ञान
श्रेणी:भूउपग्रह
कक्ष दलाल

कक्ष दलाल भनेको कमिशन दलाललाई सहयोग गर्ने सदस्य हो । प्रतिभूति खरिद बिक्रीको लागि प्रशस्त आदेशहरू प्राप्त भएर कमिशन दलालले सम्हाल्न नसकेमा त्यस्ता आदेशका केहि अंश कक्ष दलालबाट कार्यान्वयन हुन्छ । यस कार्य वापत कक्ष दलालले ग्राहकहरूबाट प्राप्त भएको कमिशन मध्ये केहि अंश कमिशन दलाल मार्फत प्राप्त गर्दछ ।
## सन्दर्भ 
श्रेणी:वित्तीय बजार
श्रेणी:वित्तीय उपकरण
हरि अधिकारीका कविता

**हरि अधिकारीका कविता** हरि अधिकारीद्वारा लेखिएको र साझा प्रकाशनले बजारमा ल्याएको एक नेपाली भाषाको कविता सङ्ग्रह हो। यस कृतिले वि.सं २०६३ सालको साझा पुरस्कार प्राप्त गरेको थियो ।

## सन्दर्भ सामग्री
न्याय परिषद (नेपाल)

**न्याय परिषद**  न्यायाधीशको नियुक्ति, सरुवा, अनुशासन सम्बन्धी कारबाही, बर्खास्ती र न्याय प्रशासन सम्बन्धी अन्य विषयको सिफारिस गर्ने वा परामर्श दिने निकाय हो ।

## सदस्य 
## न्याय परिषदको काम, कर्तव्य र अधिकार 
* संविधान बमोजिम न्यायाधीशको नियुक्ति, सरुवा, अनुशासन सम्बन्धी कारबाही, बर्खासी र न्याय प्रशासन सम्बन्धी अन्य विषयको सिफारिस गर्ने वा परामर्श दिने ।
* न्याय परिषदको अध्यक्ष तथा सदस्यले कुनै न्यायाधीशको सम्बन्धमा पर्न आएको उजुरीसँग सम्बद्ध मुद्दाको अध्ययन गरी न्याय परिषदमा त्यसको प्रतिवेदन दिन सक्ने ।
* कुनै न्यायाधीशको विषयमा पर्न आएको उजुरीको सम्बन्धमा प्रारम्भिक छानबीन गराउँदा विशेषज्ञबाट विस्तृत छानबीन गर्नुपर्ने देखिएमा न्याय परिषदले जाँचबुझ समिति गठन गर्न सक्ने ।
* संविधान बमोजिम महाभियोगको कारबाहीबाट पदमुक्त हुन सक्ने न्यायाधीश बाहेक अन्य न्यायाधीशले भ्रष्टाचार गरी अख्तियारको दुरुपयोग गरेकोमा न्याय परिषदले अनुसन्धान गरी कानून बमोजिम मुद्दा चलाउन सक्ने  ।
* न्याय परिषदले यस संविधान बमोजिम सर्वोच्च अदालतको प्रधान न्यायाधीश र न्यायाधीश, उच्च अदालतका मुख्य न्यायाधीश र न्यायाधीशको पदमा नियुक्त हुन योग्यता पुग्ने व्यक्तिहरूको अद्यावधिक अभिलेख तयार गर्ने ।

## यो पनि हेर्नुहोला
*नेपालका प्रधानन्यायाधीश
## सन्दर्भ सामग्रीहरू
## बाह्य कडीहरू
श्रेणी:नेपालको न्याय प्रशासन
श्रेणी:नेपालको कानुन
इथियोपियन विमान दुर्घटना

इथियोपियाली विमान कम्पनीको **बोइङ ७३७** राजधानी अदिस अबाबाबाट उडेको केही मिनेटपछि २०१९ साल मार्च १० तारिक बिहान दुर्घटनाग्रस्त भएको थियो। १४९ यात्रुसहित ८ जना चालकदलका सदस्य लिएर उडेको विमान दुर्घटनाग्रस्त भएपछी सबै यात्रुहरूको मृत्यु भएको थियो।

बोइङ ७३७ म्याक्स इथियोपियाको राजधानी अदिस अबाबा बोल इन्टरनेशनल एअरपोर्टबाट विहान ८ः३८ मा उडेको र उडेको ६ मिनेटपछि स्थानीय समय अनुसार आइतवार बिहान ८ बजेर ४४ मिनेटमा दक्षिणपूर्वमा अवस्थित बोसोफ्टु शहर नजिकै दुर्घटनाग्रस्त भएको थियो। उक्त विमानमा ३५ राष्ट्रका नागरिक रहेकोमा सबैभन्दा बढी केन्या र क्यानडाका थिए । यस दुर्घटनालाई इन्डोनेशियामा भएको लायन एअरको विमान दुर्घटनासँग तुलना गरिँदैछ।

## सन्दर्भहरू
## बाह्य कडीहरू
*इथियोपियन विमान दुर्घटनामा एक नेपालीको मृत्यु 
*इथियोपियन विमान दुर्घटनामा एक नेपालीका मृत्यु - NEWS24 TV
*इथियोपियन विमान दुर्घटना : टिकटमा ढिलाइ हुँदा भाग्यवश बाँचे एक नेपाली, दुर्घटनामा मर्ने नेपाली को हुन् ?

श्रेणी:विमान दुर्घटनाहरू
श्रेणी:इथियोपिया
रामेश्वर श्रेष्ठ

**रामेश** (वास्तविक नाम रामेश्वर श्रेष्ठ) नेपाली संगीतकार तथा गायक हुन् । 

## प्रारम्भिक जीवन 
रामेश्वर श्रेष्ठको जन्म आमा शिवलक्ष्मी श्रेष्ठ र बाबु कर्णबहादुर श्रेष्ठको कोखमा विक्रम सम्वत २००१ साल असार ८ गते पाल्पाको तानसेनमा भएको थियो। उनका पिता माल अड्डाका हाकिम भएका कारण बाबुसँगै यिनी देशका विभिन्न ठाउँमा पुगेका थिए।  

विक्रम सम्वत २०१९ सालमा रेडियो नेपालमा राष्ट्रव्यापी लोकगीत प्रतियोगितामा भाग लिई संगीत क्षेत्रमा देखा परेका थिए। उनी केही समय रेडियो नेपालको जागिर खाएर ओखलढुंगा र खोटाङका विद्यालयमा पढाएका थिए।

नेपाली संगीत क्षेत्रमा पहिले राल्फा समुह बनाएर काम गरेका रामेश पछि राल्फा छोडेर आस्था समुह खोलेका थिए।  गीत संगीतबाट चेतना फैलाउने उद्धेश्यले राल्फा समुह खोलिएको थियो। यसमा गीतकार तथा कवि मञ्जुल, लेखक तथा गायक गणेश रसिक लगायतको सहभागिता थियो। 

## गीत 
उनले सयौं जागरण गीतहरू गाएका छन्। रामेशका गीतमा जागरणका स्वरको प्रधानता पाइन्छ ।

* गाउँ गाउँबाट उठ
* आऊ मिलाऊँ हाम्रा हातहरू
* सुनको बिहान
* गाई त बाँध्यौ ढुंग्रोमा मोही छैन
* कोही त भने जहाजमा हरर

उनको गायनयात्रा समेटेर नामक बृत्तचित्र बनाइएको छ ।   

उनले चलचित्र **बलिदान** को पटकथा संवाद लेखेका थिए। त्यस चलचित्रको संगीत र पार्श्व गायन समेत गरेका थिए।    
## यो पनि हेर्नुहोस्
* नारायण भक्त श्रेष्ठ
## सन्दर्भ सामग्रीहरू
## थप पढ्नुहोस्
श्रेणी:राल्फा
श्रेणी:नेपाली गायकहरू
श्रेणी:नेपाली भाषाका गायकहरू
श्रेणी:पाल्पा जिल्लाका मानिसहरू
सत्यनारायण व्रत कथा

**सत्यनारायण व्रत कथा** हिन्दू सनातन धर्मावलम्बीहरूको एक महत्त्वपूर्ण पूजा हो । यो पूजाको बारेमा हिन्दू धर्मको पवित्र धार्मिक ग्रन्थ स्कन्द पुराणको रेवा खण्ड अन्तर्गत पर्ने ५ औँ अध्यायमा उल्लेख भएको छ कथा प्रसंग जे जस्तो भएपनि विषय वस्तु भनेको रमा सहित सत्यनारायण भगवानको पूजा हो । यो पूजा र कथाको धेरै जसो नेपाली लाई आवस्यक पर्ने हुनाले विषेश सत्यनारायण पूजन पद्धति र ५ अध्याय समावेश गरिएको छ ।

## पूजन विधी
प्रारम्भिक दीप, कलश, गणेश, वरुण, नवग्रह आदि पूजन पश्चात् श्रीसत्यनारायण भगवानको रमा सहित पूजन गर्नुपर्छ । यहाँ केवल रमा सहित सत्यनारायण भगवान्को पूजन प्रस्तुत गरिएको छ। सत्यनारायण भगवानको पूजामा संस्कृत भाषामा बनेका श्लोकहरूको प्रयोग हुन्छ।

## सन्दर्भ सामग्रीहरू
## बाह्य कडीहरू
पोखरा क्षेत्रीय अन्तर्राष्ट्रिय विमानस्थल

**पोखरा अन्तर्राष्ट्रिय विमानस्थल** पोखरामा अवस्थित एक निर्माणाधीन अन्तर्राष्ट्रिय विमानस्थल हो। यस विमानस्थलले प्रति वर्ष एक लाख यात्रुहरूलाई सेवा दिने अपेक्षा गरिएको छ।

करिब ३७ सय रोपनी क्षेत्रफलमा रहेको विमानस्थल सन् २०२१ जुलाई ११ भित्र निर्माण हुने गरी नेपाल सरकारको विभिन्न प्रक्रियाहरू पूरा गरी चाइनिज सीएएमसी कम्पनीलाई सरकारले 
जिम्मेवारी दिएको छ। प्रधानमन्त्री ओलीको चीन भ्रमणका बेला नेपाल र चिनियाँ सरकारबीच करीब २२ अरब रूपैयाँ लागतमा २५०० मीटरको रन वे, दश हजार वर्गमिटरको अन्तर्राष्ट्रिय टर्मिनल भवन भएको विमानस्थल निर्माण हुने सम्झौता भएको थियो। बोइङ–७५७ र एयरबस २१९ मोडलका न्यारोबडी विमानहरूमात्र ल्यान्ड गर्नमिल्ने यस विमानस्थललाई त्रिभुवन अन्तर्राष्ट्रिय विमानस्थलको विकल्पको रूपमा हरिएको छ।

## यो पनि हेर्नुहोस्
*गौतम बुद्ध विमानस्थल
*त्रिभुवन अन्तर्राष्ट्रिय विमानस्थल

## सन्दर्भहरू
## बाह्य कडिहरू 
*पोखरा क्षेत्रीय अन्तर्राष्ट्रिय विमानस्थल निर्माणका लागि सामान आउन थाल्यो
*‘पोखरा क्षेत्रीय अन्तर्राष्ट्रिय विमानस्थल निर्माण कुनैपनि बहानामा रोक्न पाइँदैन’
*पोखरा क्षेत्रीय अन्तर्राष्ट्रिय विमानस्थलको ऋण स्वीकृत

श्रेणी:नेपालका विमानस्थलहरू
अभि सुवेदी रचनासूची

यो सूची कवि तथा लेखक अभि सुवेदीद्वारा रचित तथा उनका बारेका रचित रचनाहरूको संक्षिप्त सूची हो ।

## कृतिहरू
### कवितासङ्ग्रह
**शब्द र चोट* 
### नाटक
### निबन्धसङ्ग्रह
### अनुवाद
### समालोचना
### अङ्ग्रेजी कृतिहरू
### सम्पादन
## कविता
## हाइकू
## सन्दर्भसामग्री
* http://www.mandalabookpoint.com/main_details.php?sid=137&cat= 
* http://madanpuraskar.org/view_book_info.php?id=19855
* http://www.pandulipibooks.com/sahitya.php 
* 
* समालोचना, साझा प्रकाशन 

श्रेणी:अभि सुवेदी
रचनासूची
श्रेणी:रचनासूची
लक्ष्मीप्रसाद देवकोटा रचनासूची

यो सूची महाकवि लक्ष्मीप्रसाद देवकोटाद्वारा रचित तथा उनका बारेका रचित रचनाहरूको संक्षिप्त सूची हो ।

## कृतिहरू
### कवितासङ्ग्रह
### महाकाव्य
### खण्डकाव्य
### काव्य
### गीतिकाव्य
### गीतसङ्ग्रह
### कथासङ्ग्रह
### नाटक
### गीतिनाटक
### उपन्यास
### निबन्धसङ्ग्रह
### बालसाहित्य
### अङ्ग्रेजीमा अनूदित
### अनुवाद
## कविताहरू
### लक्ष्मी कवितासङ्ग्रहमा सङ्ग्रहित
### 'भिखारी'मा सङ्ग्रहित
## बालसाहिरत्य
### 'सुनको बिहान'मा सङ्ग्रहित
## सन्दर्भसामग्री
# लक्ष्मीप्रसाद देवकोटाका रचनाहरू (मझेरी डट कममा)
# लक्ष्मीप्रसाद देवकोटाको स्वरमा केही कविताहरू, बी बी सीको कार्यक्रमबाट
# देवकोटाको जीवनी 
# लक्ष्मीप्रसाद देवकोटा: नेपालका सर्वोत्कृष्ट कवि 
# मुना-मदन
# देवकोटा भन्थे : कवी काम लाग्ने पागल अरु बेकामका पागल (देवकोटाको अडियो सहित)
#लक्ष्मी प्रसाद देवकोटाले मृत्यु भन्दा पहिले आफ्ना आफन्तहरूसँग गरेको कुराकानी 

श्रेणी:लक्ष्मीप्रसाद देवकोटा
रचनासूची
श्रेणी:रचनासूची
नवराज पराजुली

**नवराज पराजुली** एक नेपाली कवि हुन्। झापाको दक्षिणी गाउँमा बाल्यकाल बिताएका नवराज आफ्ना कविता वाचन शैलीका कारण बढी चिनिन्छन्। उनको सगरमाथाको गहिराइ पुस्तकलाई २०१७ मा पद्मश्री पुरस्कार प्रदान गरिएको थियो। ३६ कविताको सँगालो कृतिमा अधिकांश कविताहरु निजी जीवनमा आधारित छन्। उनी अल नेपाली पोयट्री स्ल्याम–२०१४ का विजेता र साताको साहित्य पुरस्कार २०१५ 'अष्ट्रेलिया'बाट पुरस्कृत भएका हुन्। उनले अंग्रेजी साहित्यबाट स्नातकोत्तर गरेका छन्।

## सन्दर्भहरू
## बाह्य कडीहरू
*सगरमाथाको गहिराई नै संभवत मेरो पहिलो कविता हो : नवराज पराजुली
*कविता कन्सर्टमा सहभागी हुन यूके आइपुगे युवा कवि नवराज पराजुली : आयोजकले गर्यो विमानस्थलमा भव्य स्वागत 

श्रेणी:नेपाली साहित्यकारहरू
श्रेणी:माओवादी जनयुद्धका मानिसहरू
चन्द्रकान्त राउत

**चन्द्रकान्त राउत** अथवा **सिके राउत** एक नेपाली राजनीतिज्ञ र जनमत पार्टीका अध्यक्ष हुन्। उनको पूरा नाम चन्द्रकान्त राउत हो। उनी मधेश प्रदेश को सप्तरी जिल्ला  जन्मिएका हुन्। उनको परिवार निम्न वर्गीय परिवार हो । उनको बाल्यकाल आर्थिक अभावमै बितेको पाइन्छ ।

## शिक्षा
उनले पुल्चोक क्याम्पसबाट कम्प्युटर इन्जिनियरिङ गरेका थिए। उनले क्याम्ब्रिज विश्वविद्यालयबाट विद्यावारिधि गरेका छन्।

## किताब
उनले आफ्नो आत्मकथा 'डिनायल टु डिफेन्स' र मधेशसम्बन्धी अन्य दुईवटा पुस्तक प्रकाशित गरेका छन्।

## राजनीति 
सन् २०११ मा अमेरिकाबाट नेपाल फर्केर उनले स्वतन्त्र मधेशको अभियान चलाएका थिए। वि.सं २०७५ फागुन २४ गते नेपाल सरकार र सीके राउत नेतृत्वको स्वतन्त्र मधेस गठबन्धनबीच ११ बुँदे सहमति भएको थियो ।

## प्रतिनिधि सभा २०७९
प्रतिनिधि सभा निर्वाचन, २०७९मा जनमत पार्टीका उम्मेदवार चन्द्रकान्त राउत प्रतिनिधि सभा निर्वाचन क्षेत्र सप्तरी २बाट ३५,०४२ मत प्राप्त गरी प्रतिनिधि सभा सदस्यमा विजयी भएका छन्। उनका निकटतम प्रतिद्वन्द्वी जनता समाजवादी पार्टी का उम्मेदवार उपेन्द्र यादवले १६,९७९ मत प्राप्त गरेका थिए।

## सम्मान
* महेन्द्र विद्या भुषण
* कुलरत्न गोल्ड मेडल

## सन्दर्भ सामग्रीहरू
श्रेणी:नेपाली राजनीतिज्ञहरू
श्रेणी:जीवित मानिसहरू
श्रेणी:राजविराजका मानिसहरू
श्रेणी:नेपालका सांसदहरू २०७९–२०८२
श्रेणी:सन् १९७७ मा जन्म
श्रेणी:सप्तरी जिल्लाका मानिसहरू
सन् २०१९ साफ महिला च्याम्पियनसिप

**२०१९ साफ महिला च्याम्पियनसिप** साफ महिला च्याम्पियनसिप को पाँचौ संस्करण हो।
पाँचौं संस्करणको यस साफ महिला च्याम्पियनसिप फुटबल प्रतियोगिताको आयोजना नेपालको प्रदेश नं १ को अस्थायी राजधानी विराटनगरमा वि.सं. २०७५ साल फागुन २८ गतेदेखि भएको थियो। यस प्रतियोगितामा सार्क राष्ट्रमा आवद्ध ६ देशहरूको सहभागिता रहेको थियो। चैत ८ गते सम्म चलेको च्याम्पियनसिप प्रतियोगिताको उद्घाटन खेल विराटनगर स्थित सहिद रंगशालामा फाल्गुन २६ गते मंगलबार आयोजक नेपाल र भुटानबीच हुने भएको थियो । बि.सं २०७५ साल चैत्र ८ गते भएको फाइनल खेलमा भारतले आयोजक टिम नेपाललाई ३-१ गोलले हराएर साफ महिला च्याम्पियनसिप उपाधि जितेको थियो।

यस च्याम्पियनसिपको तयारीका लागि विराटनगर महानगरपालिकाले १ करोड र प्रदेश १ सरकारले ५० लाख रुपैयाँ बजेट छुट्याएका थिए। यसमा अन्तर्राष्ट्रियस्तरबाट ३ सयभन्दा बढी प्रतिनिधि, खेलाडी तथा खेल प्रशंसकको प्रत्यक्ष उपस्थिति रहने छ। साफ महिला च्याम्पियनसिपको पहिलो खेलमा आयोजक नेपालले भुटानलाई ३-० गोल अन्तरले हराएको थियो।

## सहभागी टिमहरू
समूह ‘ए’ मा नेपाल, भुटान र बङ्गलादेश र समूह ‘बी’ मा भारत, श्रीलङ्का र माल्दिभ्स छन् । प्रतियोगितामा पाकिस्तानले आन्तरिक समस्या देखाउँदै सहभागि जनाएको थिएन। 

## खेल स्थान
यस साफ महिला च्याम्पियनसिप प्रतियोगिता अन्तर्गको सम्पूर्ण खेलहरू विराटनगर स्थित
सहिद रंगशाला मा भएको थियो।

## समूह चरण
### समुह क
----

----

### समुह ख
{{#invoke:Sports table|main|style=football
|showteam={} |only_pld_pts={}
|teamwidth = 180

|update= १७ मार्च २०१९
|source= SAFF
|team1=IND |team3=MDV |team2=SRI
|result1=KO |result2=KO

|win_IND=2 |draw_IND=0 |loss_IND= 0|gf_IND=11|ga_IND=0 |status_IND=
|win_MDV=0 |draw_MDV=0 |loss_MDV= 2|gf_MDV=0 |ga_MDV=8 |status_MDV=
|win_SRI=1 |draw_SRI=0 |loss_SRI= 1|gf_SRI=2 |ga_SRI=5 |status_SRI=

|name_IND=
|name_MDV=
|name_SRI=

|res_col_header=कैफियत
|col_KO=green1 |text_KO=सेमिफाइनल छनोट
}}

----

----

## नकआउटचरण
### सेमिफाइनल
### फाइनल
## व्यक्तिगत सम्मानहरू
## सन्दर्भहरू
## सन्दर्भहरू
## बाह्य कडीहरू
*पाँचौं महिला साफ फुटबल भोलिदेखि, उद्घाटन खेलामा नेपाल र भूटान भिड्दै 
*पाँचौं महिला साफ: नेपाली टोलीको मनोबल उच्च
*महिला साफ च्याम्पियनसिप फुटबल : नेपालको पहिलो खेल भुटानसँग

श्रेणी:साफ महिला च्याम्पियनसिप
श्रेणी:नेपालमा फुटबल
श्रेणी:विकी विमिन एडिटाथन २०१९ मा बनाइएका तथा सुधारिएका लेखहरू
एयरबीएनबी

**एयरबीएनबी** एक निजी व्यवस्थित विश्वव्यापी कम्पनी हो । यसले अनलाइन बजार र आतिथ्य सेवा सञ्चालन गर्दछ जुन वेबसाइटहरु र मोबाइल एप्स मार्फत पहुँच योग्य छ। कम्पनीले कुनै पनि रियल स्टेट लिस्टिङ्ग छैन, न त यसले कार्यक्रम आयोजना गर्छ; एक दलालको रूपमा यसले हरेक बुकिंगबाट कमिशन प्राप्त गर्दछ। एयरबीएनबीको मुख्यालय सान फ्रान्सिस्कोमा रहेको छ ।

यस कम्पनिका संस्थापकहरु ब्रायन चेसकी, जोइ गेबिया र नाथन ब्लेकार्जिक हुन्। सन् २०११ मा यस कम्पनिले विश्वको ८९ देशरुमा आफ्नो व्यापार फैलायो जसमा करीब दस लाख बुकिंग भएको थियो। 

## सन्दर्भहरू
श्रेणी:कम्पनीहरू
तिर्सना गुरुङ

**तिर्सना गुरुङ** एक नेपाली गायिका हुन्। उनी आफ्नो चर्चित तथा उत्कृष्ट गीत संगीतहरूका कारण हाल नेपाली युवाहरू माझ निकै लोकप्रिय रहेकी एक गायिका हुन्। उनले आफ्नो गीतहरूमा मुख्य गरी लोक पप संगीतलाई बढी जोड दिने गर्दछिन्। भने उनी एक नेपाली सुगम संगीत क्षेत्रका समेत गायिका हुन्।

तिर्सना गुरुङ *खनि हो यामु हे कान्छा…* नामक गीतबाट थप नेपाली सांगीतिक क्षेत्रमा चर्चित हुन सफल भएकी थिइन्।

## प्रारम्भिक जीवन
## सांगीतिक जीवन
तिर्सना गुरुङ एक नेपाली सांगीतिक क्षेत्रको एक चर्चित गायककार, गीतकार, तथा संगितकार समेत हुन्। उनी नेपाली सुगम संगितको क्षेत्रमा एक चर्चित स्थापित कलाकार समेत हुन्। उनी **खनि हो यामु हे कान्छा…** नामक गीतबाट नेपाली सांगीतिक क्षेत्रमा सफलताको एक खुड्किला उक्लिएकि थिइन्। उनको यै गितबाट धेरै समर्थकहरू समेत स्थापित भएको थियो।

## सम्मान तथा पुरस्कारहरू
## चर्चित गीतहरू
;तिर्सना गुरुङका केही चर्चित तथा उत्कृष्ट गीतहरू

*तिमी र म…
*गुराँसै फुल्यो…
*रेलैमा…
*तिम्रो मेरो प्रेम…
*के गर्यो तिम्रो मायाले…
*खनि हो यामु हे कान्छा…
*आए हेन्डसम…
*भनेर हुने भए…
*हाँस्दै…
*तिमी र म (नयाँ शैली)
*म चहान्छु……
*साँझको बेला
*गाइने दाजैले सारंगी रेट्दैमा…
*माया पिरती…

## सन्दर्भ सामाग्रीहरू
## बाह्य सुत्रहरू
श्रेणी:नेपाली गायिकाहरू
श्रेणी:विकी विमिन एडिटाथन २०१९ मा बनाइएका तथा सुधारिएका लेखहरू
श्रेणी:सन् १९९४ मा जन्म
श्रेणी:जीवित मानिसहरू
श्रेणी:रुपन्देही जिल्लाका मानिसहरू
त्रिशूल

**त्रिशूल** (संस्कृत: त्रिशूल, आईएएसटी: triśūla) एक परम्परागत हतियार हो । यो हतियार एक हिन्दु चिन्हको रूपमा पनि प्रयोग हुन्छ । त्रिशूलमा धारिला तिनवटा चुच्चा हुन्छन् । तिनवटा धारिला चुच्चाहरूमा काठ, धातु अथवा बाँसको छडीको बिंड  बनाएर त्रिशूल बनाइएको हुन्छ  हिन्दू देवता भगवानशिव को हातमा त्रीशूल सदैव शोभायमान रहन्छ । यो भगवान शिवको सबैभन्दा प्रिय अस्त्र हो । शिवको त्रिशूल पवित्रता एवं शुभकार्यको प्रतिक हो । प्रायः सबै शिवालय (शिव मन्दिर)हरूमा त्रिशूल अनिवार्य रूपमा स्थापित गरिन्छ । धेरै जसो सुन, चाँदी र  फलामको धातुबाट बनेको त्रिशूल  शिवालयमा देखिन्छ । बिना त्रिशूलको शिवालय अधूरो हुन्छ । आफ्ना मनोकाङ्क्षाहरू पुरा भएमा शिवरात्री तथा अन्य शिव पूजनका दिनमा भगवान शिवलाई त्रिशूल अर्पित गरिन्छ ।  दशैंको नवरात्रका समयमा घरमा पनि घटस्थापना गरेर जमरा राखेको बेला त्रशूलका चुच्चाहरूलाई देवी दुर्गाको प्रतिक मानेर पूजा गरिन्छ ।  चैते दशैंका बेला पनि देवीका सबै अस्त्र सस्त्रहरूको साथमा त्रिशूलको पूजा गरिन्छ । यसै त्रिशूलले भगवान शिवले आफ्नो छोरा गणेश शिर काटेको कथा विभिन्न हिन्दू धार्मिक ग्रन्थहरूमा उल्लेख गरिएको पाइन्छ ।

## व्युत्पत्ति
त्रिशूलको अनुवाद निम्नानुसार छ:
* (*Triśūla*) 
* (*triśūl*) 
* (*triśūla*) 
* (*treiso*) 
* 
* (*tr̥iśūlaṁ*) 
* (*triśūlla*) 
* (*triśūlaya*)
*तमिल: சூலாயுதம் (sulayutham)
* (*trisoolam*)
*  (*trīṣ̄ūl* वा *tri*)

## प्रतीक

Trishool A4.svg|शिवको त्रिशूल डमरूसँग
Trishula.svg|त्रिशूल विवरण

## विश्वकै ठुलो त्रिशूल
विश्वकै ठुलो त्रिशूल भारतको पिथौरागढमा अहीले सम्मकै सवैभन्दा ठुलो भनिएको २७ सय किलो तौल भएको त्रिशूल थियो र दोस्रो ठुलो भनिएको नेपालको पाल्पामा १७ सय किलोको त्रिशूललाई मानीदै आएको थियो । अब भने दाङको धर्ना गाविस १ धारापानी स्थित पाण्डवेश्वर मन्दिर धारपानीमा विश्वकै ठुलो त्रिशूल ठड्याइएको छ । यो त्रिशूल साढे ५५ फिट अग्लो ८ हजार १ सय १३ किलोको तौल रहेको पञ्चधातुबाट बनेको छ । उक्त त्रिशूल पञ्चधातु सुन, चाँदी, तामा, फलाम र पितलबाट निर्माण गरीएको छ । उक्त त्रिशूल विभिन्न समुदायका भक्तजनहरूबाट प्राप्त सहयोगबाट निर्माण गरिएको हो ।

विश्वकै ठुलो त्रिशूल स्थापनाको एक दृष्य.jpg|विश्वकै ठुलो त्रिशूल स्थापनाको एक दृष्य
विश्वकै ठुलो त्रिशूल.jpg|विश्वकै ठुलो त्रिशूल

## सन्दर्भ सामग्रीहरू
## बाह्य कडीहरू
*

श्रेणी:हिन्दू पौराणिक कथामा हतियार
श्रेणी:बौद्ध पौराणिक कथामा हतियार
श्रेणी:हिन्दू प्रतीक
श्रेणी:हतियार
नौमुले गाउँपालिका

'''''' दैलेख जिल्लाका ७ गाउँपालिकाहरू मध्ये एक हो। २७ फागुन २०७३ मा, गाउँपालिका घोषणा गर्दा ‍तोली, बालुवाटार, द्वारी, कालिका, नौमुले, सल्लेरी र चौराठा गाविसहरू यसमा गाभिएका थिए।

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १९,६८७ रहेको छ भने यहाँ ४,२२३ घरधुरी रहेका छन्।

## सन्दर्भ सामग्रीहरू
## बाह्य कडीहरू
*जिल्ला समन्वय समितिको कार्यालय, दैलेख

श्रेणी:दैलेख जिल्लाका गाउँपालिकाहरू
श्रेणी:कर्णाली प्रदेशका गाउँपालिकाहरू‎
वीरभद्र

right|thumb|267x267px| वीरभद्रको एक मूर्ति
**वीरभद्र** हिन्दु पौराणिक कथाहरूको एक चरित्र हो  किन्वदन्ति अनुसार उनी शिवका एक बहादुर गण थिए, जसले शिवको आदेशमा दक्ष प्रजापति को शीर छेदन गरेको थियो ।  
श्रेणी:शिव
गणेश पुराण

कुनै पनि पूजा वा शुभ काम गर्नु अघि गणेशजीको उपासना गरिन्छ।  

**पहिलो खण्ड - आरम्भ खण्ड -**यस खण्डमा  सूतले यस्तो कथा सुनाउनुहुन्छ, जुन पढनाले या सुन्नाले सधैं मङ्गल हुन्छ । 

सूत जीले शिवका थुप्रै रूपहरू वर्णन गरे।  तिनीले सृस्टि कसरी उत्पत्ति, सिर्जना र संहार गर्छन् ।  यो पनि भनिएको छ कि विष्णु को एक वर्ष शिवको एक दिन बराबर छ।   
श्रेणी:वैदिक धर्म
श्रेणी:पुराण
श्रेणी:संस्कृत साहित्य
पञ्चचामर छन्द

यस छन्दमा कुल १६ अक्षर हुन्छन् । यसको उत्पत्ति रावण द्वारा भएको हो । प्रसिद्ध धार्मिक स्तुति शिव ताण्डव रावणद्वारा यही छन्दमा रचिएको थियो । 

## वर्णन 
यस छन्दमा ८- र १६ अक्षरमा विश्राम लिइन्छ । यसको गण यसप्रकार रहेको छ । 

### गण 
ज ISI

र SIS

ज ISI

र SIS

ज ISI

S (गुरु) 

### उदाहरण: 
रमाइलो छ यो धरा छ माथ नीर सुन्दरा

मलीन स्वरले सँधै फलाक्छु वीर वन्धना

गरेर चीर कामना म चढ्छु भीर कन्दरा

कथा म रच्छु देशको अमीट छाप झैँ सदा

**-कवि जमीन राई**

उदाहरण ३ 

बनी मनुष्य यो जुनी यही छ काम भन्दछु,

अरू जता र जे गरून्, म राम राम भन्दछु !

यदकदा म सुन्छु लौ हुँदैछ कीर्तनै अरे,

जपेर राघवेन्द्रको सुनाम कीर्ति शानले ! 

भए कतै सुभक्त ती सलाम आम भन्दछु,   

अरू जता र जे गरून्, म राम राम भन्दछु !

सदैव फुङ्ग मन् गरी अनेक गीत गाउँछौ,

त्यसै कता र के भनी तिमी धमास लाउँछौ !

म ता अलग्ग पन्थको छु है तमाम भन्दछु,  

अरू जता र जे गरून्, म राम राम भन्दछु ! 

बुझे छ सिर्जना तथा अथाह बात अन्तुमा, 

यसै छ दिव्य-शक्ति लौ समस्त जीव तन्तुमा ! 

सपाट जिन्दगी, सखे, म देव-धाम भन्दछु, 

अरू जता र जे गरून्, म राम राम भन्दछु !

       -नारायण नेपाल 
श्रेणी:छन्द
विद्युत नियमन आयोग (नेपाल)

विद्युत उत्पादन, प्रसारण, वितरण वा व्यापारलाई नियमन गर्ने नियमनकारी निकायको रूपमा विद्युत नियमन आयोगको स्थापना भएको हो । 
## आयोगको गठन
### आयोगको गठन देहाय बमोजिम
## आयोगको काम, कर्तव्य र अधिकार
### प्राविधिक व्यवस्थापन गर्ने
विद्युतको उत्पादन, प्रसारण, वितरण वा व्यापार सम्बन्धमा नियमन गर्न आयोगले प्राविधिक व्यवस्थापनको लागि कार्यहरू गर्छ –

* विद्युत सेवा सम्बन्धी ग्रिड संहिता र वितरण संहिता बनाई कार्यान्वयन तथा त्यसको अनुगमन गर्ने ।
* विद्युत सेवाको सञ्चालन तथा मर्मत सम्भारको स्तर तथा कार्यविधि निर्धारण गरी कार्यान्वयन गर्ने । 
* राष्ट्रिय विद्युत प्रणालीको गुणस्तर तथा सुरक्षास्तर कायम राख्न आवश्यक मापदण्ड बनाई लागू गर्ने । 
* विद्युत प्रणाली सञ्चालकको दायित्व निर्धारण गरी कार्यान्वयनको अनुगमन गर्ने । 
* विद्युत सेवा बन्द गर्न सक्ने अवस्था, त्यसको आधार र प्राथमिकता निर्धारण गर्ने । 
* विद्युत सेवाको आन्तरिक माग तथा आपूर्तिको लागि न्यूनतम लागत विस्तार कार्य योजना बनाई कार्यान्वयन गर्ने वा गर्न लगाउने।

## महसुल निर्धारण गर्ने तथा विद्युत खरिद बिक्रीको नियमन गर्ने 
आयोगले महसुल निर्धारण गर्ने तथा विद्युत खरिद बिक्रीको नियमन गर्ने सम्बन्धमा देहाय बमोजिमको कार्य गर्नेछ –

* सञ्चालन खर्च, ह्रासकट्टी दर, सावाँ व्याजको भुक्तानी, मर्मत सम्भार खर्च, विद्युत संरचनाको निर्माण, पुनर्निर्माण, पुनस्र्थापना तथा शेयर लगानी बापत वार्षिक रूपमा प्राप्त हुने प्रतिफल लगायत विद्युत खरिद सम्झौता समेतलाई विचार गरी विद्युत महसुल दर निर्धारणका शर्त तथा आधार निर्धारण गरी त्यसको आधारमा उपभोक्ताले बुझाउनु पर्ने महसुल निर्धारण गर्ने ।

* विद्युत खरिद बिक्रीकोथोक बजार स्थापना नभएसम्म वितरण अनुमतिपत्र प्राप्त व्यक्ति र उत्पादन अनुमतिपत्र प्राप्त व्यक्ति वा व्यापार अनुमतिपत्र प्राप्त व्यक्ति वा प्रचलित कानून बमोजिम नेपाल सरकारले स्थापना गरेको सङ्गठित संस्थाबीच हुने विद्युत खरिद बिक्री दर र प्रक्रिया निर्धारण गर्ने । 
* उत्पादित विद्युत खरिद बिक्री गर्न अनुमतिपत्र प्राप्त व्यक्तिहरूबीच विद्युत खरिद सम्झौता गर्न सहमति दिने । 
* विद्युत मूल्यको लागत न्यूनतम बनाउन आवश्यक उपायको पहिचान गरी लागू गराउने ।
* प्रसारण तथा वितरण दस्तुर (व्हिलिङ चार्ज) निर्धारण गर्ने ।
* विशेष परिस्थितिमा विद्युत सेवासँग सम्बन्धित विषयमा निश्चित समयको लागि विद्युत महसुलमा अतिरिक्त महसुल (सरचार्ज) निर्धारण गर्ने ।

## सन्दर्भ 
श्रेणी:नियमनकारी निकाय
श्रेणी:नेपालको नियमनकारी निकायहरु
प्रति सेयर आम्दानी

करपछिको नाफालाई कुल शेयर संख्याले भाग गर्दा आउने प्रतिफललाई प्रतिशेयर आम्दानी भन्ने गरिन्छ। कम्पनीले आर्जन गरेको खुद नाफालाई कम्पनीको कुल सेयर संख्याले भाग गर्दा प्रतिशेयर आम्दानी ()  प्राप्त हुन्छ । प्रतिशेयर आम्दानी सेयरको मूल्य मूल्यांकन मापन गर्ने एक महत्त्वपूर्ण आधार हो । प्रति सेयर आम्दानी उच्च भएकोलाई असल मानिन्छ भने कम भएकालाई कमसल मानिन्छ। उच्च प्रतिफल दिने कम्पनीको शेयरमा प्राय लगानीकर्ता आकर्षित हुन्छन ।
 
कम्पनीले गर्ने कुल नाफा भन्दा प्रति शेयर आम्दानी हेरेर लगानी गर्नु बढी लाभदायक हुन्छ। 

बढी प्रतिशेयर आम्दानी भएको कम्पनीमा लगानी गर्नु बढी प्रतिफलमुलक हुने गर्छ। 
## सन्दर्भ 
श्रेणी:वित्तीय बजार
सार्वजनिक निष्काशन

जुनसुकै व्यक्ति वा संस्था हरूले खरिद गर्न पाउने गरी प्रतिभूतिहरूको बिक्री गर्ने कार्यलाई सार्वजनिक निष्काशन भनिन्छ । पहिलो पटक सार्वजनिक निष्काशन गर्ने कार्यलाई प्रारम्भिक सार्वजनिक निष्कासन () भनिन्छ भने एक पटक प्रारम्भिक निष्कासन गरे पछि पुनः सार्वजनिक निष्कासन गर्ने कार्यलाई थप सार्वजनिक निष्कासन () भनिन्छ ।
## सन्दर्भ 
श्रेणी:वित्तीय बजार
लुट्न सके लुट कान्छा

**लुट्न सके लुट कान्छा** वि.स. २०७५ सालमा सार्वजनिक भएको अत्यन्तै लोकप्रिय तथा विवादास्पद नेपाली मौलिक प्रकारको एक लोकगीत हो। यो गीत नेपाली चर्चित लोक गायक पशुपति शर्माले लेखेका तथा गाएका थिए। नेपालको पछिल्लो राजनीतिक परिवेशलाई व्यङ्ग्य गर्दै पशुपति शर्माले सार्वजनिक गरेको यस गीतलाई युट्यूबबाट हटाएइको थियो।

[300px|thumb|चर्चित तथा लोकप्रिय यस गीतका गायक तथा सर्जक [पशुपति शर्मा ]]

## पृष्ठभूमि
पशुपति शर्माको ‘लुट्न सके लुट नेपालमै हो छुट’ बोलको यस व्यङ्ग्यात्मक गीतले प्रधानमन्त्रीको सरकारी निवास बालुवाटारमा समेत खैलाबैला मच्चाएको थियो। प्रधानमन्त्री केपी शर्मा ओलीले सुशासनका बारेमा सरकार शून्य सहनशीलता लिएर अघि बढिरहेको बताइरहेका बेला गायक पशुपति शर्माले नेपालमा भ्रष्टाचार बढिरहेको भावको व्यङ्गात्मक गीत सार्वजनिक गरेपछि प्रधानमन्त्री निवासमा उक्त गीतले तरङ्ग पैदा गरेको थियो। गीतमा प्रधानमन्त्री ओलीप्रति पनि शाब्दिक रूपमा कडा व्यङ्ग्य प्रहार गरिएको थियो। काम केही नगर्ने, ठूला–ठूला भाषण मात्र गर्ने, स्वर्ग जस्तो देशमा ‘यमराजको शासन’ चलेको जस्ता शब्द गीतमा प्रयोग गरिएपछि सरकारले उक्त गीतमाथि प्रतिबन्ध लगाउने बारे छलफल अगाडि बढाएको थियो। गीतमा सरकारका काम कारवाहीका साथै राष्ट्रपति विद्यादेवी भण्डारीलाई समेत व्यङ्ग्य गरिएको छ। पशुपति शर्माको यस गीतमा घुस प्रथा साथै भ्रष्टाचारको आशङ्का गरिएको वाइडबडी काण्ड, ३३ किलो सुन काण्ड लगायतका विषयलाई समेत व्यङ्ग्यात्मक रूपमा प्रस्तुत गरिएको छ। गीतमा राजधानी सहित देशभर विकासका आयोजना अलपत्र परेको, जता–ततै लुटतन्त्रले राज गरेको र राष्ट्रपति विद्यादेवी भण्डारीले चढ्ने हेलिकप्टरको प्रसङ्ग पनि जोडिएको छ।

## शब्दहरू
गीतलाई विवादास्पदमा ल्याएका गीतमा रहेका केही शब्दहरू :

----
**गणतन्त्र ल्याएँ भन्छन् फाल्यौँ भन्छन् राजा**
**त्यही फालेका राजा जस्ता कयौँ निस्के आज**

**जनताको मुटुभित्र काँडा कति कति**
**डेढ अर्बको हेलिकप्टर चढ्छिन् राष्ट्रपति ।**

**वाइडबडी जहाज किने रे लुट्नैसम्म लुटे**
**सुनकाण्ड खै कहाँ पुग्यो, जेलमै छन् कि छुटे**

**ठूलै नेता भ्रष्टाचारी न नडराउछन् न लुक्छन्,**
**कार्यकर्ता केही बोल्दैनन् कुकुरजस्तै भुक्छन् ।**

**हजुरबा’नि यसै मरे, बाउ’नि यसै मर्छन् ।**
**हाम्रो पनि त्यही हो गति विकास कहिले गर्छन् ।**

**गर्ने काम केही होइन ठूला-ठूला भाषण,**
**स्वर्गजस्तो देशमा हजुर यमराजको शासन !**
----

## भिडियो
वि.स. २०७५ फागुन ०२ गते बिहीबारबाट बजारमा आएको यस गीतले वर्तमान अवस्थामा देखिएका भ्रष्टाचार काण्डदेखि विकास निर्माणमा हुने बदमासीलाई चित्रण गरेको थियो। गीतको मुख्य अभिनयमा गायक स्वयम् पशुपति शर्मा लगायत प्रज्ज्वल भण्डारी र मञ्जु विक देखिका छन्। युट्युबमा अपलोड गरिएको २ दिनकै बीचमा भिडियो १३औँ ट्रेन्डिङमा रहेको थियो। तर विभिन्न कारण वस गायक पशुपति शर्माले नै यो गीतलाई युट्युबाट हटाएका थिए। तर छोटो अबधिमा नै यो गीतले युट्युबमा करीब तीन लाख भन्दा बढी दर्शक पाइसकेको थियो

## सामाजिक सञ्जाल
यो गीतलाई लिएर देशव्यापी रूपमै सामाजिक सञ्जालहरूमा निकै ठूलो बहस भएको थियोे। सामाजिक सञ्जालमा कतिपयले उनको गीत विसंगति विरुद्ध व्यंग्यको रूपमा आएको भनेका थिए त कतिले राजनीतिक पूर्वाग्रह साँधेको आरोप लागएका थिए भने कतिले लुट, भ्रष्टाचारलाई व्यंग्य गरेको बताए छन् भने अनस कतिले लुट्नलाई आव्हान गरेको बताएका थिए।

## यो पनि हेर्नुहोस्
*सालको पातको टपरी हुनी
*मलाई अमेरिका यहि

## सन्दर्भ सामाग्रीहरू
## बाह्य कडीहरू
*न्यूज २४ टेलिभिजनको आधिकारिक वेबसाइट 

श्रेणी:नेपाली गीतहरू
श्रेणी:नेपाली लोकगीतहरू
श्रेणी:नेपाली भाषाका गीतहरू
निरु थापा

**निरू थापा** एक नेपाली महिला फुटबल खेलाडी हुन्। उनी नेपाली राष्ट्रिय महिला फुटबल टिमका खेलाडी तथा वर्तमान कप्तान समेत हुन्। साथै हाल उनी नेपाल प्रहरीमा आबद्ध भई नेपाल पुलिस क्लबबाट क्लब फुटबल प्रतिनिधित्व गर्ने गर्दछिन्।

## प्रारम्भिक जीवन
## खेल जीवन
### अन्तर्राष्ट्रिय खेल जीवन
मैत्रिपुर्ण खेलका लागि नेपाली राष्ट्रिय टिम चीन भ्रमण गएदेखि निरुले नेपाली महिला टिमको कप्तानी सम्हालेकी थीइन्। उनी अगाडि नेपाली टिमको कप्तान रेनुका नगरकोटी रहेकी थिइन्। निरुले ओलम्पिक छनोट तयारीका मैत्रीपूर्ण खेलहरू तथा ओलम्पिक छनोटका खेलहरूमा सफल कप्तानीको भुमिका निभाएकि थिइन्। साथै निरुले नेपालको विराटनगरमा भएको २०१९ साफ महिला च्याम्पियनसिप मा पहिलो पटक कुनैपनि अन्तर्राष्ट्रिय प्रतियोगितामा नेपालका लागि कप्तानि सम्हालेकी थिइन्।

## अन्तर्राष्ट्रिय गोलहरु
## सन्दर्भ सामाग्री
## बाह्य सुत्रहरू
श्रेणी :नेपाली महिला फुटबल खेलाडीहरू
श्रेणी:विकी विमिन एडिटाथन २०१९ मा बनाइएका तथा सुधारिएका लेखहरू
छायाँनाथ मन्दिर

**छायाँनाथ मन्दिर** मुगु जिल्लामा पर्ने एक नेपालकै चर्चित मन्दिर हो । यो मन्दिर मुगु जिल्लाको डोल्फु गाविस अन्तर गत पर्ने चैन गाउँमा अवस्थित छ । समुद्री सतह देखि ४५ सय मिटरको उचाईंमा अवस्थित यस मन्दिरमा प्रत्यक वर्ष जनै पुर्णिमाको समयमा  ५ दिनसम्म मेला लाग्ने गर्दछ ।  जनै पुर्णिमाको बेला [मुगु जिल्ला छायाँनाथ रारा नगर पालिका वडा नं २ चैन गाऊँमा अबस्थित मुल मन्दिरको ठाकुरज्यूको गाथ पुजारीका साथमा बाजागाजा र सुरक्षाकर्मीहरू सहित छायाँनाथ मन्दिरमा लगेर लिएपछि छायाँनाथ तिर्थयात्रा सुरु हुन्छ । ठाकुरज्यूको गाथ जनैपुर्णिमासम्म छायाँनाथ मन्दिरमा रहने र दर्शनका लागि पश्चिम नेपालके [सेती अञ्चल|सेती, महाकाली, राप्ती र कर्णाली अञ्चलका १५ जिल्लाबाट महिला पुरुष धामी झाँक्री सहित तिर्थालुहरूको लर्को लाग्ने गर्दछ । त्यहाँका स्थानिय वासी तथा मन्दिरका पुजारी यस मन्दिरलाई बद्रीनाथ र केदारनाथ जस्तै एक पवित्र धाम अथवा शक्तिपीठ हो भन्ने मान्दछन् । यस मन्दिर भन्दा माथी शिव, पार्वती, विष्णुका मुर्तीहरू अङ्कित गुफाहरू रहेका छन् । सत्य युगमा भगवान शिवले सतिदेवीको मृत शरिर पिठमा बोकेर हिंडेका बेला सतिको मृत शरिर गलेर जहाँ जहाँ सतिका अङ्गहरू पतन भए त्यहाँ त्यहाँ शक्तिपीठहरू बन्दै गएको कथा स्वस्थानी व्रत कथामा उल्लेख गरिएको छ । यसरी सतिको मृत देह गलेर पतन हुने क्रममा छाँया क्षेत्र नामक स्थानमा बाँँकीका सबै अङ्गहरू पतन भए भन्ने कुरा पनि सोही स्वस्थानी व्रतकथामा उल्लेख गरिएको छ । स्वस्थानी व्रतकथामा उल्लेख गरिएको छायाँ क्षेत्र यही छायाँनाथ मन्दिर रहेको स्थान हो भन्ने भनाई रहेको छ ।

## सन्दर्भ सामग्रीहरू
## बाह्य कडीहरू
श्रेणी:नेपालका मन्दिरहरू
श्रेणी:मुगु जिल्लाका ठाउँहरू
हुलाकी राजमार्ग

नेपालको पूर्व पश्चिम हुँदै तराईका वस्तीहरूमा यातायातको सहज पहुँच विस्तार गर्ने लक्ष्य लिएको हुलाकी लोकमार्ग () आयोजनाले पूर्वमा झापा केचनादेखि पश्चिममा कंचनपुर दोधारा चाँदनीसम्मको भू–भागलाई जोड्ने छ । 
यस आयोजनाको कूल लागत अनुमान करिव ४७२७ करोड रहेको छ । नेपाल सरकार तथा भारत सरकारबाट प्राप्त हुने अनुदान रकमबाट लागत व्यहोरिने छ । आ.व. २०६५/६६ मा शुरु भई आ.व. २०७४/७५ मा सम्पन्न हुने प्रारम्भिक अनुमान गरिएकोमा संशोधित कार्यतालिका अनुसार आ.व. २०७७/७८ सम्ममा सम्पन्न गर्ने लक्ष्य रहेको छ । यस आयोजनाको अन्त्यमा कूल १६६३ कि.मि.कालोपत्रे सडक र १२५ वटा पूलहरूको निर्माण हुने अनुमान छ । 

## इतिहास 
राणाकालीन समयदेखि नै चिठ्ठीपत्र ओसारपसार गर्ने हुलाकीहरू हिाड्ने छोटो बाटो जसलाई पद्मशमशेरले आगाडि बढएकाले **पद्मरोड** पनि भनिन्छ ।   यो तराई मधेसका जिल्लाहरू जोड्ने पहुाचमार्ग पनि हो । यस आयोजना पूर्व-पश्चिम ९सय ७५ किमि फैलिएको छ ।

भारतीय तत्कालीन प्रधानमन्त्री चन्द्रशेखरले २०४७ सालमा नेपाल भ्रमणकै क्रममा हुलाकी राजमार्ग निर्माणमा सहयोग गर्ने प्रतिबद्धता व्यक्त गरेका थिए । 
## कार्य प्रगति
राजमार्ग तराई सिमानाका २० जिल्ला जोड्ने दुई लेनको सडक हो र सन् २०२० नोभेम्बरसम्ममा ८३% सडक निर्माण सम्पन्न भइसकेको थियो। हुलाकी राजमार्ग निर्माणालय, सडक विभाग यस आयोजनाको कुनै पनि कुरासँग सम्बन्धित सरकारी कार्यालय हो।

## मुख्य उद्देश्य
यो नेपालकै सबैभन्दा पुरानो राजमार्ग हो जुन जुद्धशमशेर जंगबहादुर राणा र पद्मशमशेर जंगबहादुर राणाले देश भरी हुलाक सेवाहरू सञ्चालन गर्न र यातायातमा सहयोग पुर्‍याउन निर्माण गरेको हो।

## सन्दर्भ सामग्रीहरू
श्रेणी:नेपालका राजमार्गहरू
श्रेणी:राष्ट्रिय गौरवका आयोजनाहरू
सुनिल गिरी

**सुनील गिरी** (   ; ) एक नेपाली गायक हुन् , गीत लेखक , संगीत संगीतकार  ।  गिरीको प्रख्यात गीत **को होला त्यो**  जो अज्ञात प्रेमी को मायाको बारेमा बताइएको छ।

## बाल्यकाल 
सुनील गिरी नेपालको तनहुँमा जन्मिएका हुन् ।  आफ्नो बिद्यालय जिवन सकेर उनी संगीत शिक्षाको लागि पोखरा पुगे । पोखरामा ३ महिने संगीत सिकी सकेपछी थप पढाईका लागि उनी काठमान्डू पुगे । उनिले आफ्नो पहिलो गीत २०१२ मा सार्वजनिक गरेका हुन् ।

## सांगीतिक जिवन 
*सुनील गिरीले* आफ्नो पहिलो गीत **को होला त्यो** रेकर्ड गरेर आफ्नो सांगीतिक जिवन सुरु गरे   ।  उनको लोकप्रिय गीतहरू **को होला त्यो** , **को होला त्यो 2** , **को होला त्यो 3** र **सोल्टिनी** ।

## पुरस्कार र नामांकनहरू 
* **जितेका** : कलिका एफएम पुरस्कार सर्वश्रेष्ठ डिबुट  
* **नामकरण:** 20 औँ इमेज पुरस्कार **।**

## सुनील गिरीका गीतहरू 
## सन्दर्भहरू 
## बाह्य कडीहरू 
* http://sunilgiri.com.np 

श्रेणी:जीवित मानिसहरू
श्रेणी:Pages with unreviewed translations
मोमिना मुस्‍तेहसन

**मोमिना मुस्‍तेहसन** (; जन्म:५ सेप्टेम्बर १९९२  सन् २०१६ मा कोक स्टुडियोमा राहत फतेह अली खानसँग *आफरीन आफरीन* गीत गाए पश्चात उनी निकै नै लोकप्रिय बनिन्।

उनी शिक्षा र मानसिक स्वास्थ्य जस्ता विभिन्न सामाजिक कारणहरूलाई प्रचार गर्छिन र विशेष गरी पाकिस्तानी महिला र महिलावादको भूमिका जस्ता मुद्दाहरूको बारेमा आवाज उठाउँछिन्। उनी संयुक्त राष्ट्र महिला पाकिस्तानको सदस्य हुन्। सन् २०१७ मा बीबीसीले उनलाई बीबीसीको १०० अधिक प्रभावशाली महिलाहरू मध्ये एक नामांकित गर्यो।

## व्यक्तिगत जीवन
## क्यारियर
## सन्दर्भहरू
## बाह्य कडिहरु
*Afreen Afreen, Rahat Fateh Ali Khan & Momina Mustehsan, Episode 2, Coke Studio Season 9

श्रेणी:पाकिस्तानी गायिकाहरू
श्रेणी:सन् १९९२ मा जन्म
श्रेणी:जीवित मानिसहरू
श्रेणी:पन्जाबी भाषाका गायकहरू
कुमारी चोक

**कुमारी चोक** राज्यको हिसाबकिताब केन्द्रीय रूपमा जाँच गर्ने सरकारी अड्डाको नाम थियो। हाल यो कार्यलय महालेखा नियन्त्रक कार्यालय मातहत पर्दछ ।  विभिन्न प्रशासनिक अड्डाका कर्मचारीहरूले गरेको आम्दानी र खर्चको विवरण जाँच गरेर दुरुस्त राख्नु कुमारी चोक अड्डाको मुख्य काम थियो। त्यहींदेखि व्यवस्थित रूपमा लेखापरीक्षण शुरू भएको हो। पृथ्वीनारायण शाहको कालमा ६ वैशाख १८२८ मा कुमारी चोक अड्डा स्थापना भएको थियो। 

विवरण जाँच गर्दा अनियमित भएको पाइए सम्बन्धित कर्मचारीबाटै भराउने र गम्भीर अपराधका लागि दण्ड दिने समेत गरिन्थ्यो।

अनियमित तरिकाबाट खर्च गर्नेलाई मात्र होइन, आम्दानी गर्ने कर्मचारीलाई पनि सो अड्डाले जरिवाना गर्ने, जागिरबाट बर्खास्त गर्ने र निज वा निजको सन्तानलाई समेत भविष्यमा सरकारी कामको लागि अयोग्य घोषित गर्ने र कैद गर्ने जस्ता सजाय दिन सक्थ्यो।
## इतिहास
कुमारी चोक अड्डा स्थापना पृथ्वीनारायण शाहको कालमै ६ वैशाख १८२८ मा भएको थियो । कुमारी चोक अड्डा बसन्तपुर डबलीको पश्चिमपट्टिको चोकमा खडा गरिएको थियो। कामको चाप थपिंदै गएपछि अड्डा पुनर्गठन गरी विभिन्न फाँटमा छुट्याइएको थियो।

पछि सो अड्डालाई बसन्तपुरबाट डिल्लीबजारको चारखालमा सारियो। कुमारी चोकले काठमाडौँ उपत्यका र मोफसलका अड्डाहरूले गरेको आम्दानी–खर्चको चुनदाम (मुद्राको सबभन्दा तल्लो इकाइ) सम्मको पनि मसिनो हिसाब गर्थ्यो । चार चुनदामको एक पैसा हुन्थ्यो।

## काम कारबाही 
सरकारी अड्डाहरूको आय–व्ययको लेखापरीक्षण जँचाउने कामलाई बही बुझाउने भनिन्थ्यो। बही बुझाइसकेपछि फरफारक हुन्थ्यो, फरफारक नभएको रकम ‘सरकारी बाँकी’ रहन्थ्यो। त्यस्तो बाँकी रकम बुझउँछु भन्यो भने पनि नगद बुझएर छुटकारा पाउने वा जेल सजाय हुने भन्ने कुरा हाकिमको मनोभावले निर्धारण हुने गर्थ्यो।

**कुमारी चोक** अड्डाले गर्ने लेखा परीक्षणको काम अहिले महालेखापरीक्षकको कार्यालय र महालेखा नियन्त्रक कार्यालयले गर्छन्।

## यो पनि हेर्नुहोस्
पृथ्वीनारायण शाहभीमसेन थापाजंगबहादुर राणाराणाकालीन सरकारी कार्यालयहरू
श्रेणी:राणाकालीन प्रशासन
श्रेणी:नेपालको राणाकालीन इतिहास
## सन्दर्भ सामग्रीहरू